Document ID: 31973R1793

Komisjoni määrus (EMÜ) nr 1793/73,
2. juuli 1973,
millega muudetakse määrust (EMÜ) nr 315/68 ja määrust (EMÜ) nr 537/70 seoses teatavate tulbisortide suurusega
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 27. veebruari 1968. aasta määrust (EMÜ) nr 234/68 elustaimede ja lillekasvatustoodete turu ühise korralduse kehtestamise kohta, [1] eriti selle artiklit 4,
võttes arvesse nõukogu 12. märtsi 1968. aasta määrust (EMÜ) nr 315/68, millega määratakse kindlaks lillesibulate, juuremugulate ja varremugulate kvaliteedistandardid, [2] viimati muudetud määrusega (EMÜ) nr 538/70, [3] eriti selle artikli 2 lõiget 2,
ning arvestades, et
kogemus on näidanud, et praegu kasutatav tootmistehnoloogia võimaldab saada hea kvaliteediga tulpe väiksematest kui ühistes kvaliteedistandardites sätestatud "sõel 11" sibulatest; neid standardeid tuleks seetõttu kohandada;
eespool nimetatud muudatus muudab ülearuseks komisjoni määruse (EMÜ) nr 537/70 (millega lubatakse liikmesriikidel võtta meetmeid, millega kehtestatakse erandeid teatavatest kvaliteedistandardi nõuetest, mida kohaldatakse lillesibulate, juuremugulate ja varremugulate väljaveol kolmandatesse riikidesse) [4] teatavad sätted;
elustaimeturu korralduskomitee ei ole oma eesistuja määratud tähtaja jooksul arvamust esitanud,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 315/68 lisa III jaos olevas tabelis asendatakse tekst alates kirjest "Tulipa" kuni kirjeni "Botaanilised tulbid" (kaasa arvatud) käesoleva määruse lisas oleva tekstiga.
Artikkel 2
Määrust (EMÜ) nr 537/70 muudetakse järgmiselt:
1. Artikli 1 lõikes 1 jäetakse välja sõnad "Tulipa, Tulipa"Cordell Hull", Tulipa"American Flag" ja Tulipa"Montgomery"".
2. Lisas jäetakse välja kirjed Tulipa, Tulipa"Cordell Hull", Tulipa"American Flag" ja Tulipa"Montgomery" kohta.
Artikkel 3
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 2. juuli 1973

Labels: 7
6